ทหารราบจับแก๊งยา อาศัยเทศกาลขนจาก อ.ปาย ยิงรถคว่ำดับ 1 ยึด 5.4แสนเม็ด 
เครดิตภาพจาก ฉก.ราบ 17,ขบวนการค้ายาเสพติด แอบแฝงเป็นนักท่องเที่ยวในช่วงคริสต์มาสและปีใหม่ ขนยาบ้ากว่า 5 แสนเม็ด ไอซ์ 2 กก. ออกจาก อ.ปาย จ.แม่ฮ่องสอน ทหาร ฉก.ร.17 เรียกตรวจเกิดการยิงปะทะ คนร้ายขับหนี ถูกกระสุนปืนก่อนรถคว่ำตาย 1,วันที่ 26 ธ.ค. พ.อ.วรเทพ บุญญะ ผบ.ฉก.ร.17 พ.อ.พิพัฒน์ ศรีทองพิมพ์ รอง  ผบ.ร.17 รอง ผบ.ฉก.ร.17 ได้เดินทางโดยเฮลิคอปเตอร์จากกองบัญชาการหน่วยเฉพาะกิจ กรมทหารราบที่ 17 อ.เมืองแม่ฮ่องสอน ไปยัง อ.ปาย จ.แม่ฮ่องสอน เพื่อตรวจผลงานการปฏิบัติการของชุด ชป.ยาเสพติด ฉก.ร.17 ที่ร่วมกับ ร้อย.ร.752 ปะทะกับกลุ่มขบวนการลำเลียงยาเสพติด ระหว่างบ้านลีซอดอยสามหมื่น–ห้วยน้ำดัง อ.ปาย โดยกำลังทหารที่ซุ่มอยู่ที่บริเวณถนนใกล้ชายแดนพบรถยนต์ต้องสงสัยกำลัง ลำเลียงยา โดยรถยนต์มาเส้นทาง บ.ลีซอดอยสามหมื่น - ห้วยน้ำดัง ผลการปะทะ เบื้องต้นยึดยาบ้าได้กว่า 5.4 แสนเม็ด และยาไอซ์อีก 2 กก.,ทั้งนี้ สืบเนื่องจาก ชุด ชป.ข่าว ฉก.ร.17 ได้รับข้อมูลจากแหล่งข่าว ว่ากลุ่มผู้ค้ายาเสพติดจะลำเลียงยาเสพติด โดยรถยนต์ยี่ห้อ นิสสัน ฟรอนเทียร์ สีบรอนซ์ทอง ทะเบียน บพ 6682 พิษณุโลก จาก อ.เวียงแหง จ.เชียงใหม่ ผ่านเส้นทางพื้นที่รอยต่อ (อ.ปาย จ.แม่ฮ่องสอน-อ.เวียงแหง จ.เชียงใหม่) เส้นทาง บ.ลีซอดอยสามหมื่น-ห้วยน้ำดัง โดยจะออกเดินทางจาก อ.เวียงเแหง ตอนเช้าวันนี้ (26 ธ.ค.) ทาง พ.อ.วรเทพ บุญญะ ผบ.ฉก.ร.17 จึงได้วางแผนจัดกำลังจำนวน 2 ชุด ปฏิบัติการตั้งจุดตรวจจุดสกัด และซุ่มสกัดบริเวณเส้นทางดังกล่าว,ต่อมาพบมีรถจักรยานยนต์วิ่งนำทางมา 1 คัน ก่อนจะมีรถยนต์วิ่งตามมา จึงแสดงตัวและขอทำการตรวจค้น คนขับรถได้ขัดขืนและชักปืนยิงต่อสู้ พร้อมขับรถเร่งหนี เจ้าหน้าที่จึงได้ยิงสกัด ทำให้รถยนต์พลิกคว่ำบนถนน คนขับเสียชีวิต 1 ราย ทราบว่าชื่อนายวิสุทธิ์ สินเช้า อยู่บ้านเลขที่ 56/1 บ.พะยอม ม.9 ต.แม่สาบ อ.สะเมิง จ.เชียงใหม่ เป็นผู้ช่วยผู้ใหญ่บ้าน หมู่ 9 ต.แม่สาบ สภาพศพถูกกระสุนปืนของทางเจ้าหน้าที่บริเวณศีรษะและลำตัวหลายนัด ส่วนผู้นำทางที่ขับขี่รถจักรยานยนต์ชื่อ นายวิโรจน์ สินเช้า อายุ 31 ปี เป็นน้องชายผู้ตาย,จากการตรวจค้นรถยนต์คันดังกล่าว พบยาเสพติดให้โทษประเภท 1 ยาบ้า (เมทแอมเฟตามีน) บรรจุในกระสอบปุ๋ย เบื้องต้นรวมยาบ้าประมาณ 548,000 เม็ด ปืนลูกซองสั้น 1 กระบอก และยาไอซ์อีก 2 กก. กำลังอยู่ระหว่างการขยายผลเพิ่ม,ด้าน พ.อ.วรเทพ บุญญะ ผบ.ฉก.ร.17 เผยว่า ก่อนหน้านั้นเมื่อวันที่ 25 ธ.ค.ที่ผ่านมา หน่วยเฉพาะกิจกรมทหารราบที่ 17 ได้รับรายงานว่าจะมีขบวนการกลุ่มผู้ค้ายาเสพติดจากชายแดนจะนำยาบ้าเข้ามาในพื้นที่บ้านยะโป๋ ม.4 ต.แม่นาเติง อ.ปาย จ.แม่ฮ่องสอน จึงจัดกำลังเจ้าหน้าที่เข้าทำการปิดล้อมตรวจค้นบ้านเลขที่ 14 หมู่ 4 ต.แม่นาเติง พบนายอะเบผะ เลายี่ปา ผลการตรวจค้น พบยาบ้า 800 เม็ด ในบริเวณบ้าน จึงนำตัวส่ง พงส.สภ.ปาย ดำเนินคดี,สำหรับการจับกุมยาเสพติดได้จำนวนมากในครั้งนี้ กลุ่มขบวนการค้ายาเสพติดได้อาศัยช่วงเทศกาลคริสต์มาสและปีใหม่ ซึ่งมีนักท่องเที่ยวจำนวนมากเดินทางเข้ามาเที่ยวในพื้นที่ อ.ปาย กลุ่มค้ายาเสพติดจึงอาศัยลักลอบขนยาเสพติดเข้ามา และอำพรางขนออกไปในรูปแบบของนักท่องเที่ยว ซึ่งทางเจ้าหน้าที่ได้สกัดในทุกช่องทาง.
ขบวนการค้ายาเสพติด แอบแฝงเป็นนักท่องเที่ยวในช่วงคริสต์มาสและปีใหม่ ขนยาบ้ากว่า 5 แสนเม็ด ไอซ์ 2 กก. ออกจาก อ.ปาย จ.แม่ฮ่องสอน ทหาร ฉก.ร.17 เรียกตรวจเกิดการยิงปะทะ คนร้ายขับหนี ถูกกระสุนปืนก่อนรถคว่ำตาย 1  
ทหารจับยาบ้า,ยาบ้า5.4แสนเม็ด,จับตายแก๊งค้ายา,ฉก.ร.17,ปาย